Rømø Lokalråd

Lokalarkivet er åbent
2026-12-22 14:00 - 16:00, 2026-12-15 14:00 - 16:00, 2026-12-08 14:00 - 16:00, 2026-12-01 14:00 - 16:00, 2026-11-24 14:00 - 16:00, 2026-11-17 14:00 - 16:00, 2026-11-10 14:00 - 16:00 (Europe/Copenhagen) | Rømø Lokalhistorisk Forening, Vestervej 9A, Toftum, Rømø, 6792, Denmark
Rømø Lokalhistorisk Forening og Arkiv er åbent tirsdage kl. 14.00 – 16.00 eller efter aftale.

Værkstedsgruppen
2026-12-22 10:00 - 12:00, 2026-12-15 10:00 - 12:00, 2026-12-08 10:00 - 12:00, 2026-12-01 10:00 - 12:00, 2026-11-24 10:00 - 12:00, 2026-11-17 10:00 - 12:00, 2026-11-10 10:00 - 12:00 | Medborgerhuset – Værkstedet, Engvej 5, Havneby, Rømø, 6792, Denmark
Hver tirsdag fra kl. 10.00 – 12.00 mødes vi i Værkstedet i Rømø Medborgerhus.
Det koster kr. 300,- pr. kalenderår at være med, eller kr. 20,- pr. gang hvis du kun kommer få gange om året. Beløbet går til diverse materialer som savklinger og sandpapir mv. Herudover skal du være medlem af en forening, der holder til i medborgerhuset.
Vel mødt!
Værkstedsgruppen
Jacques T, Steen N og Lars F
Værkstedsgruppen er et udvalg under Rokuku – Rømø Kunst og Kulturforening

Malerværksted
2026-12-21 10:00 - 12:00, 2026-12-14 10:00 - 12:00, 2026-12-07 10:00 - 12:00, 2026-11-30 10:00 - 12:00, 2026-11-23 10:00 - 12:00, 2026-11-16 10:00 - 12:00, 2026-11-09 10:00 - 12:00 | Medborgerhuset – Malerværksted, Engvej 5, Havneby, Rømø, 6792, Denmark
Rømø Kunst og Kultur har hver mandag fra kl. 10.00 – 12.00 malehold i Medborgerhuset.
Kontakt foreningen for mere info.

Politikontoret er åbent
2026-12-16 15:00 - 17:00, 2026-12-09 15:00 - 17:00, 2026-12-02 15:00 - 17:00, 2026-11-25 15:00 - 17:00, 2026-11-18 15:00 - 17:00, 2026-11-11 15:00 - 17:00 | Politikontoret, Hattesvej 17, Rømø, 6792, Denmark
Politikontoret er åbent om onsdagen kl. 15.00 – 17.00

Bowl og spis på Enjoy Resorts
2026-11-18 18:00 - 22:00 | Enjoy Resorts, Vestergade 31, Havneby, Rømø, 6792, Denmark
Vi mødes kl. 18.00 og bowler eller spiller kort i 1 time.
Derefter nydes dagens ret.
Pris for bowling og menu kr. 225,-
Pris for menu kr. 195,-
Bindende tilmelding senest 11.11.2026 til Karen 50954346 eller Sonja 41405584.
Obs. Betaling til restauranten – ikke til RHF´s kasserer.

Tang
2026-11-17 19:00 - 21:00 | Naturcenter Tønnisgård, Havnebyvej 30, Rømø, 6792, Denmark
Virtuelt foredrag ved marinebiolog Annette Bruhn
Find klokkeslæt og dato under den lokation hvor du vil opleve foredraget
Under havets overflade danner tang spektakulære undersøiske skove som er vigtige for livet i havet og klimaet på kloden. Ny forskning viser at tang også kan bidrage til at løse fremtidens udfordringer inden for sundhed, fødevarer, klima og miljø.
Under havets overflade vokser tang i et væld af forskellige farver, former og størrelser. Tangskovene, der vokser langs klodens kyster, er lige så vigtige i havets økosystemer som skovene er for livet på landjorden. Fra polerne til ækvator skaber tang både fødegrundlag og gemmesteder for utallige marine organismer – fx fisk og smådyr. Samtidig bidrager tang til at holde både havmiljøet og klimaet i balance idet tang optager næringsstoffer fra havvandet, optager CO2 fra atmosfæren, producerer ilt og modvirker forsuring af havet.
Mennesker overalt på kloden har siden tidernes morgen udnyttet tang som en ressource – til mad, foder, gødning, krudt og materialer. I verden i dag står vi overfor flere store udfordringer – klimakrise, fødevarekrise, biodiversitetskrise og en ny geopolitisk dagsorden. Tang bliver ofte nævnt som en løsning der kan redde verden – men kan det nu virkelig være rigtigt?
Tang er faktisk ikke planter – tang er alger. Kom og hør hvad tang og alger egentlig er for nogle skabninger. Hvad adskiller dem fra planter og dyr? Og hvordan dyrker man tang – både i havet og på land? Hør også om de bæredygtige løsninger tang kan bidrage med i fremtiden – både når det handler om klima, biodiversitet og fremtidens fødevarer. Og få chancen for at smage på fremtiden når vi dykker ned i tangens smagsunivers.
Dette er en opdateret udgave af et foredrag fra efteråret 2020.

Banko på Enjoy Resorts
2026-11-08 19:00 - 22:00 | Restaurant Diget, Vestergade 31, Havneby, Rømø, 6792, Denmark
Restaurant Diget sælger kaffe, the, kage, øl, vand og pølser.
Alle er velkomne til vores bankospil. Mange gode gevinster.
